[{"text_idx": "#000000", "text": "10 po\u0303hjust su\u0308u\u0308a rohkem taimset valku"}, {"text_idx": "#000001", "text": "Kuigi veganlus on praegu populaarne, on taimse valgu so\u0308o\u0308miseks trendikusest palju paremaidki po\u0303hjuseid. Seda mo\u0303tet kinnitavad veganid, kes loobusid lihast kaastundest loomade vastu vo\u0303i kes tegid seda tervislikel kaalutlustel."}, {"text_idx": "#000002", "text": "Toome teieni 10 olulist po\u0303hjust, miks tasub taimse valgu tarbimist suurendada. U\u0308ksko\u0303ik kas otsite taimse toitumisega alustamiseks motivatsiooni vo\u0303i soovite kinnitust, et olete teinud menu\u0308u\u0308 valikul o\u0303ige otsuse \u2013 siit leiate argumendid."}, {"text_idx": "#000004", "text": "U\u0308ks ta\u0308htsamaid taimsele dieedile u\u0308lemineku po\u0303hjuseid on kaastunne. Paljude jaoks algab ja lo\u0303peb veganlus loomade elluja\u0308tmisega, ent tegelikult on kaalul palju enam. Needsamad inimesed kujutavad ta\u0308napa\u0308eva farme ette lasteraamatu pildina \u2013 maaliline paik, kus on naeruna\u0308gudega karikakrad, ro\u0303o\u0303msad lehmad ja so\u0303bralikud kanad. ASPCA andmetel on kurb to\u0303de see, et 95% Ameerika farmiloomadest elab to\u0308o\u0308stusfarmides. Tegemist on lihavabrikutega, mis ongi just nii depressiivsed nagu te arvate. Need loomad elavad lu\u0308hikese ja haleda elu, mille jooksul neid koheldakse sageli julmalt, ja lo\u0303petavad kellegi o\u0303htuso\u0308o\u0308gilaual."}, {"text_idx": "#000005", "text": "2. Taimne valk on planeediso\u0303bralik"}, {"text_idx": "#000006", "text": "Taimse valgu rohke dieet ei ole mitte u\u0308ksnes looma-, vaid ka planeediso\u0303bralik. Amazonase vihmametsad vastutavad u\u0308le 20% maailma hapniku tootmise eest. See asjaolu aga ei ole siiski piisav argument, et takistada su\u0308dametunnistuseta inimesi metsa vo\u0303imalikult suures ulatuses ha\u0308vitamast."}, {"text_idx": "#000007", "text": "Vahemikus 2017. aasta augustist 2018. aasta juulini ha\u0308vitati ligi 8000 km2 Amazonase vihmametsa. Raportid na\u0308itavad, et u\u0308le 90% raiest selles piirkonnas leiab aset loomakasvatuse to\u0303ttu. Kui maad ei kasutata otseselt loomade jaoks, siis istutatakse sinna loomaso\u0308o\u0308da kasvatamiseks monokultuure. Seejuures toodab 0,6-hektariline maa ko\u0303igest 170 kg liha. Vo\u0303rdluseks: sama suurelt maa-alalt saab u\u0308le 16 000 kg taimset toitu."}, {"text_idx": "#000008", "text": "3. Taimne valk vo\u0303itleb kliimamuutuste vastu"}, {"text_idx": "#000009", "text": "Kui su\u0308u\u0308a rohkem taimset toitu, aitab see paremini kliimamuutuse vastu vo\u0303idelda. Lisaks ulatuslikule raiele Amazonase vihmametsas ja mujalgi, vastutavad kariloomad ka 75\u201380% po\u0303llumajandusest pa\u0308rit heitmete eest. Keskmise ameeriklase so\u0308o\u0308dav veiseliha kogus toodab igal aastal 900 kg su\u0308sihappegaasi. Kui asendada see taimedega, toodaks keskmine dieet aastas vaid 34 kg su\u0308sihappegaasi."}, {"text_idx": "#000010", "text": "4. Taimne valk on ta\u0308isva\u0308a\u0308rtuslik"}, {"text_idx": "#000011", "text": "Oli aeg, mil eksperdid arvasid, et taimne valk ei ole ta\u0308isva\u0308a\u0308rtuslik, vaid tasakaalustatud ja tervislik menu\u0308u\u0308 peab sisaldama mingil ma\u0308a\u0308ral liha. To\u0303si, paljud taimsed valgud ei sisalda ko\u0303iki u\u0308heksat asendamatut aminohapet, mida meie keha peab toiduga saama. Siiski sisaldavad osa taimi, nt ts\u030ciiaseemned, spiruliina ja makapulber, neid ko\u0303iki. Kui lisate oma toidule regulaarselt va\u0308hemalt midagi neist, tarbite ta\u0308isva\u0308a\u0308rtuslikke valke."}, {"text_idx": "#000012", "text": "5. Taimne valk on rahakotiso\u0303bralik"}, {"text_idx": "#000013", "text": "Liha, kala ja mereannid on kallid ning kuna nende tootmine on harilikult to\u0308o\u0308mahukas, ei ole odavnemist niipea ette na\u0308ha. Nii aed- ja kaunviljad (nt oad ning la\u0308a\u0308tsed) kui ka pa\u0308hklid ja seemned sisaldavad ohtralt taimseid valke ning maksavad vaid murdosa liha hinnast. Neid on ka lihtne sa\u0308ilitada, mis muudab suurema koguse ostmise lihtsamaks."}, {"text_idx": "#000014", "text": "6. Taimsed valgud annavad lihased"}, {"text_idx": "#000015", "text": "Mis puutub lihasmassi ja jo\u0303u suurendamisse, siis esineb va\u0308a\u0308rarusaam, et selleks peab tarbida loomset valku. See poel to\u0303si, sest taimsed valgud toimivad sama ha\u0308sti."}, {"text_idx": "#000016", "text": "Kui tahate taimselt toitudes lihaseid kasvatada, siis lisage igale toidukorrale vo\u0303i vahepalale kindlasti kaht eri liiki taimset valku. Na\u0308iteks vo\u0303ite su\u0308u\u0308a u\u0308he einega aedvilju ja pa\u0308hkleid, aga teisega sojat ja ta\u0308isteravilju."}, {"text_idx": "#000017", "text": "7. Taimne valk va\u0308hendab sooleva\u0308hi tekkeohtu"}, {"text_idx": "#000019", "text": "8. Taimne valk va\u0308hendab artriidist tingitud valu"}, {"text_idx": "#000020", "text": "Artriit ehk liigesepo\u0303letik vo\u0303ib olla va\u0308ga valulik, kui haiged liigesed po\u0303letikuliseks muutuvad. Kuigi po\u0303letikku tekitavad mitmesugused tegurid, on sageli su\u0308u\u0308di see, et keha toodab tsu\u0308tokiine ehk valke, mis vo\u0303ivad po\u0303letiku a\u0308gedamaks muuta. Dr Nathan Wei, kes to\u0308o\u0308tab Marylandis artriidiravikeskuses, u\u0308tleb, et loomse valgu tarbimise va\u0308hendamine ja suurema koguse taimse valgu so\u0308o\u0308mine aeglustab tsu\u0308tokiinide tootmist."}, {"text_idx": "#000021", "text": "9. Taimne valk toetab tervist"}, {"text_idx": "#000022", "text": "Lisaks sooleva\u0308hi tekkeohu ja po\u0303letikulisest artriidist tingitud valu va\u0308hendamisele toetavad taimsed valgud tervist ka muul moel. Na\u0308iteks va\u0308hendavad need diabeedi tekkeohtu. On to\u0303estatud, et taimsed valgud on aidanud II tu\u0308u\u0308pi diabeedi po\u0303dejatel veresuhkru taset kontrolli all hoida. Vo\u0303imalik, et omavahel on seotud ka taimetoitlus ja infarkti vo\u0303i insuldi va\u0308iksem tekkeoht. Veelgi enam \u2013 taimne menu\u0308u\u0308 vo\u0303ib langetada ka kolesterooli taset ja verero\u0303hku."}, {"text_idx": "#000023", "text": "10. Taimne valk tagab tasakaalustatuma toitumise"}, {"text_idx": "#000024", "text": "Kui so\u0308o\u0308te rohkem taimseid valke, tarbite suurema to\u0303ena\u0308osusega ka muid taimseid toite. Lisaks tervislikule valgukogusele sisaldab teie dieet sel juhul ridamisi vitamiine ja mineraalaineid."}, {"text_idx": "#000025", "text": "Raportite kohaselt on uuringud to\u0303estanud, et taimetoitlase organismis on lihaso\u0308o\u0308jaga vo\u0303rreldes rohkem A-, C- ja E-vitamiini, samuti foolhapet, kiudaineid, mitteheemilist rauda, kaltsiumi, magneesiumi ja fiboflaviini."}, {"text_idx": "#000026", "text": "U\u0308ksko\u0303ik, kas teie argument on kaastunne, kliimamuutus, kestlikkus vo\u0303i tervisekasu \u2013 taimetoidu so\u0308o\u0308miseks on rohkem po\u0303hjust kui liha so\u0308o\u0308miseks. Suurendage taimse toidu osakaalu ja proovige selle eelised ise ja\u0308rgi!"}, {"text_idx": "#000028", "text": "Kolm mu\u0308u\u0308ti valkudest ja taimsest toitumisest"}, {"text_idx": "#000029", "text": "Kaltsiumi saab ainult lehmapiimast ja taimed ei sisalda valku? Lu\u0308kkame u\u0308mber 10 mu\u0308u\u0308ti vegantoitumisest"}]